จิมมี เพจ

เจมส์ แพทริก "จิมมี" เพจ โอบีอี (, เกิด 9 มกราคม 1944) เป็นนักกีตาร์ นักแต่งเพลง และโปรดิวเซอร์ชาวอังกฤษ เพจเริ่มต้นอาชีพนักดนตรีจากการเป็นนักกีตาร์ที่ทำงานในสตูดิโอในลอนดอน ต่อมาในปี ค.ศ. 1966 ถึง ค.ศ. 1968 เขาเป็นสมาชิกของวงเดอะยาร์ดเบิร์ดส์ จากนั้นเขาได้ก่อตั้งวงเลด เซพเพลิน
เพจได้ถูกอธิบายว่า "หนึ่งในนักกีตาร์และนักแต่งเพลงที่มีอิทธิพลที่สุด มีความสำคัญที่สุด และมีความสามารถรอบด้านที่สุดในประวัติศาสตร์ของเพลงร็อกตลอดกาลอย่างไม่มีข้อสงสัย" ในปี 2003 โรลลิงสโตน ได้จัดอันดับให้เพจอยู่ในอันดับที่ 9 ในรายการ "100 นักกีตาร์ที่ยอดเยี่ยมที่สุดตลอดกาล" และเพจยังถูกเสนอชื่อให้อยู่ในหอเกียรติยศร็อกแอนด์โรลสองครั้ง ครั้งแรกในฐานะสมาชิกของวงเดอะยาร์ดเบิร์ดส์ (1992)Rock and Roll Hall of Fame + Museum: Inductee Biography: The Yardbirds (1992) ครั้งที่สองในฐานะสมาชิกของวงเลด เซพเพลิน (1995)Rock and Roll Hall of Fame + Museum: Inductee Biography: Led Zeppelin (1995)

 อ้างอิง 

หมวดหมู่:บุคคลที่เกิดในปี พ.ศ. 2487
หมวดหมู่:บุคคลที่ยังมีชีวิตอยู่
หมวดหมู่:นักกีตาร์ชาวอังกฤษ
หมวดหมู่:ศิลปินสังกัดแอตแลนติกเรเคิดส์
หมวดหมู่:บุคคลจากลอนดอนโบโรฮาวน์สโลว์
หมวดหมู่:เลด เซพเพลิน
หมวดหมู่:ผู้ได้รับเครื่องราชอิสริยาภรณ์โอบีอี‎